Document ID: 32009R0332

Title and Content:
ΚΑΝΟΝΙΣΜΌΣ (ΕΚ) αριθ. 332/2009 ΤΗΣ ΕΠΙΤΡΟΠΉΣ της 23ης Απριλίου 2009 σχετικά με την τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α), Εκτιμώντας τα ακόλουθα: (1) Για την κατάταξη ορισμένων προϊόντων τα οποία υπάγονται στην κλάση 1905 της Συνδυασμένης Ονοματολογίας, η οποία προσαρτάται στον κανονισμό (ΕΟΚ) αριθ. 2658/87, γίνεται διάκριση μεταξύ, αφενός, των προϊόντων της διάκρισης 1905 90 20 και αφετέρου, των παρασκευασμάτων της διάκρισης 1905 90 90. (2) Σύμφωνα με τις επεξηγηματικές σημειώσεις του εναρμονισμένου συστήματος στην κλάση 1905, σημείο (Β), η κλάση αυτή περιλαμβάνει σειρά προϊόντων τα οποία παρασκευάζονται από αλεύρι ή πολτούς από άμυλο, που εν γένει έχουν ψηθεί με τη μορφή δίσκων ή φύλλων. (3) Δεν παρατίθεται ορισμός για τα «παρόμοια προϊόντα» που περιλαμβάνονται στη διάκριση 1905 90 20. (4) Προέκυψαν προβλήματα σχετικά με την κατάταξη των λεγόμενων «φύλλων ζύμης» δεδομένου ότι δεν καθορίστηκαν σαφή κριτήρια προκειμένου να γίνεται διάκριση μεταξύ των προϊόντων των διακρίσεων 1905 90 20 και 1905 90 90. (5) Συνεπώς, είναι σκόπιμη η προσθήκη συμπληρωματικής σημείωσης στο κεφάλαιο 19, στην οποία θα προβλέπεται ότι η διάκριση 1905 90 20 περιλαμβάνει μόνο τα ξηρά και εύθρυπτα προϊόντα. (6) Συνεπώς, ο κανονισμός (ΕΟΚ) αριθ. 2658/87 πρέπει να τροποποιηθεί αναλόγως. (7) Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο κεφάλαιο 19 της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 προστίθεται η ακόλουθη σημείωση: «3. Η διάκριση 1905 90 20 περιλαμβάνει μόνο τα ξηρά και τα εύθρυπτα προϊόντα.» Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Απριλίου 2009.

Classification Labels:
710
668

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 2519
2520
4380
2736
2735

EuroVoc IDs (Expanded): 2519
2520
4380
2736
2735

Dataset Source: meu

Split: train